Umsókn um t. d. sundurbýti av eigindómi skal vera undirskrivað av øllum pørtum, t. e. fyrst og fremst av øllum eigarunum. Ein frágreiðing um endamálið við broytingini skal vera givin. Kommunan skal altið ummæla umsóknina. Er talan um flyting av vídd frá einum eigindómi til annan, skulu evt. veðhavarar í ognini játta, at flytingin kann fara fram. Hvat er ein servituttur? Málsviðgerðartíðin kann vera ymisk, alt eftir teim ítøkiligu umstøðunum í málinum. Ein vegleiðandi málsviðgerðartíð er ímillum 6 og 12 mánaðir. Hvat kostar tað at fáa matrikulerað eitt grundstykki? Tað velst um so nógv: støddina á stykkinum, marknaðarvirðið og hvussu nógv skal gerast burturúr sjálvum sundurbýtinum. Skulu uppmátingar gerast og mark setast, ávirkar tað eisini kostnaðin av matrikuleringini. Alt eftir umstøðunum so kostar frámatrikulering av einum vanligum grundstykki, sum er 500 m 2 til víddar, úr 10.000 og upp í góðar 25.000 krónur. Hvat er eitt matrikulkort? Matrikulkortið er eitt løgfrøðiligt kortverk, sum vísir matrikulnummar, mark millum tey og møguligar servituttir og eisini mark millum bygdir. Matrikulkortið kann síggjast á www. kortal. fo, hagani tað eisini ber til at prenta tað. Tað er tó ikki altíð, at Umhvørvisstovan hevur tøkar upplýsingar um mát á øllum mørkum. Hvussu fái eg at vita, hvør eigur rættin til ein veg? Um vegurin er vístur á matrikulkortinum, kann Umhvørvisstovan upplýsa, nær og hví vegræatturin er komin á matrikulkortið. Aðrar bindingar kunnu vera. Kanna hjá Tinglýsingini. Klikkja her fyri at fáa meira at vita um tinglysingini. Tú skalt kenna matrikulnummarið, spyr siðani á tinglýsingini, sum er partur av Umhvørvisstovuni. Vegleiðandi upplýsingar eru á heimasiðuni www. kortal. fo. Har kunnu tygum á korti leita eftir økjum, og sláa upplýsingar upp um einstøk matrikulnummur. Fleiri heimasíður hjá kommunum hava eisini slíkar tænastur. Hvør er adressan á ávisum eigindómi-matrikulnummari?